Әубәкір Әбдірайымұлы Арыстанбеков

**Әубәкір Әбдірайымұлы Арыстанбеков** (7 қаңтар 1908, № 2 ауылы, Қарабалық болысы, Қостанай уезі, Торғай облысы, Ресей империясы — 13 наурыз 1970, Алматы, Қазақ КСР) — кеңестік мемлекеттік қауіпсіздік органдарының қайраткері, Қазақ КСР Министрлер Кеңесі қарамағындағы МҚК төрағасы (1960-1963). Генерал-майор (14.01.1956).

## Өмірбаяны
Батырақ отбасында дүниеге келген.

1931 жылдың желтоқсанынан бастап БК(б)П мүшесі. 1929 жылы Қостанай педагогикалық техникумын, 1953 жылы Абай атындағы Қазақ педагогикалық институтын бітірген.

1929-1930 жж. — БЛКЖО Қостанай аймақтық комитетінің есеп бөлімі меңгерушісі, 1930-1931 жылдары — БЛКЖО Семиозер аудандық комитетінің хатшысы. Одан кейін БМСБ-ға жұмысқа жіберілді.

1931 жылдың қарашасынан бастап мемлекеттік қауіпсіздік органдарында:

* 1931-1934 жж. — тәжірбеден өтуші, одан кейін жедел уәкілдің көмекшісі, Семиозер аудандық бөлімі МСБ тәжірибеленушісі,
* 1934-1936 жж. — Ақтөбе облысы бойынша ІІХКБ Мемлекеттік қауіпсіздік басқармасының уәкілетті экономикалық бөлімнің көмекшісі,
* 1936-1937 жж. — Ақтөбе облысы бойынша ІІХКБ Амангелді аудандық бөлімнің басшысы,
* 1937-1939 жж. — Қостанай облысы бойынша ІІХКБ мемлекеттік қауіпсіздік басқармасының 3-бөлімі басшысының көмекшісі,
* 1939-1940 жж. — Қостанай облысы бойынша ІІХК басқармасының тергеу бөлімінің басшысы,
* 1940-1941 жж. — Қазақ КСР ІІХК тергеу бөлімінің аға тергеушісі, Қазақ КСР ІІХК мемлекеттік қауіпсіздік басқармасының 5-бөлімі аға жедел уәкілі,
* 1941-1944 жж. — Қазақ КСР МҚХК (сосын ІІХК және қайтадан МҚХК) бірінші бөлімі басшысының орынбасары.

Содан соң ол мемлекеттік қауіпсіздік органдарында басшы қызметтерінде болды:

* 1944-1947 жж. — Жамбыл облысы бойынша Қазақ КСР МҚХК-МҚМ басқармасының басшысы,
* 1947-1951 жж. — Семей облысы бойынша Қазақ КСР МҚМ басқармасының басшысы,
* 1951-1952 жж. — Оңтүстік Қазақстан облысы бойынша Қазақ КСР МҚМ басқармасының басшысы,
* 1952-1953 жж. — Қазақ КСР мемлекеттік қауіпсіздік министрінің орынбасары,
* 1953-1954 жж. — Қарағанды облысы бойынша Қазақ КСР ІІМ басқармасының басшысы,
* 1954-1956 жж. — Қарағанды облысы бойынша Қазақ КСР Министрлер Кеңесі қарамағындағы МҚК басқармасының басшысы,
* 1959-1960 жж. — Қазақ КСР Министрлер Кеңесі қарамағындағы МҚК төрағасының бірінші орынбасары,
* 1959 ж. мамыр-тамыз — төраға м.а.,
* 1960-1963 жж. — Қазақ КСР Министрлер Кеңесі қарамағындағы МҚК төрағасы.

КСРО Жоғарғы Кеңесінің 6-шақырылым депутаты.

1963 жылы 19 желтоқсанда денсаулығының нашарлауына байланысты МҚК-ден зейнеткерлікке шықты. 1967-1970 жж. Қазақстан ҒА кадр бөлімі басшысының м.а. болды.

1970 жылы 13 наурызда қайтыс болып, Алматының Орталық зиратына жерленді.

## Атақтары
* Мемлекеттік қауіпсіздік аға лейтенанты (6 қараша 1942)
* Мемлекеттік қауіпсіздік майоры (11 ақпан 1943)
* Мемлекеттік қауіпсіздік полковнигі
* Генерал-майор (14 қаңтар 1956)

## Әдебиет
* *Петров Н.* Кто руководил органами госбезопасности, 1941—1954: Анықтамалық. — М.: Звенья, 2010. ISBN 5-7870-0109-9.

## Сілтеме
* Сенің генералдарың, Қарабалық! 

## Дереккөздер

Санат:Абай атындағы Қазақ Ұлттық педагогикалық университеті түлектері
Санат:Қазақ КСР Жоғарғы Кеңесінің 2-шақырылымының депутаттары
Санат:Қазақ КСР Жоғарғы Кеңесінің 3-шақырылымының депутаттары
Санат:Қазақ КСР Жоғарғы Кеңесінің 4-шақырылымының депутаттары
Санат:Қазақ КСР Жоғарғы Кеңесінің 5-шақырылымының депутаттары
Санат:КСРО генерал-майорлары